
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


16 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 455 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση υπερωριακής εργασίας πέντε (5) υπαλλή¬ 
λων που έχουν διατεθεί στο Γραφείο της Γενικής 
Γραμματέως Έρευνας και Τεχνολογίας του Υπουρ¬ 
γείου Παιδείας, Έρευνας και Θρησκευμάτων. 

2 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

3 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

4 

Παράταση και αναστολή καταβολής βεβαιωμένων 
οφειλών, για την αντιμετώπιση των έκτακτων ανα¬ 
γκών που προέκυψαν από τα έντονα καιρικά φαι¬ 
νόμενα (έντονες χιονοπτώσεις) που εκδηλώθηκαν 
στο Δήμο Κύμης - Αλιβερίου της Π.Ε. Εύβοιας. 


ΑΠΟΦΑΣΕΙΣ 

Αριθμ. 21556 _ (1) 

Έγκριση υπερωριακής εργασίας πέντε (5) υπαλ¬ 
λήλων που έχουν διατεθεί στο Γραφείο της Γενικής 
Γραμματέως Έρευνας και Τεχνολογίας του Υπουρ¬ 
γείου Παιδείας, Έρευνας και Θρησκευμάτων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

Των άρθρων 7 και 20 του ν. 4354/2015 «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/Α'). 

2. Τη με αρ. πρωτ. 221711 /Γ2/27-12-2016 απόφαση 
του Πρωθυπουργού και του Υπουργού Παιδείας, Έρευ¬ 
νας και Θρησκευμάτων με θέμα: «Αποδοχή παραίτησης 
Γενικού Γραμματέα της Γενικής Γραμματείας Έρευνας και 
Τεχνολογίας του Υπουργείου Παιδείας, Έρευνας και Θρη¬ 
σκευμάτων και διορισμός Γενικού Γραμματέα Έρευνας 
και Τεχνολογίας του Υπουργείου Παιδείας, Έρευνας και 
Θρησκευμάτων» (ΦΕΚ 731/ΥΘΔΔ/30.12.2016). 


3. Τη με αριθμ. 90534/Α1/09-06-2015 απόφαση του 
Υπουργού και του Αναπληρωτή Υπουργού Πολιτισμού, 
Παιδείας και Θρησκευμάτων, η οποία αφορά τη Μεταβί¬ 
βαση δικαιώματος υπογραφής «Με εντολή Υπουργού» 
και «Αναπληρωτή Υπουργού» στο Θεματικό Γενικό 
Γραμματέα Έρευνας και Τεχνολογίας του Υπουργείου 
Πολιτισμού, Παιδείας και Θρησκευμάτων και στους 
Προϊσταμένους Διευθύνσεων και Τμημάτων της Γενι¬ 
κής Γραμματείας Έρευνας και Τεχνολογίας ΥΠΟΠΑΙΘ 
(ΦΕΚ 1132/Β/12-06-2015). 

4. Τη με αρ. πρωτ. 13866/27-1-2017 απόφαση του Γε¬ 
νικού Γραμματέα Παιδείας και Θρησκευμάτων, σύμφωνα 
με την οποία διατέθηκαν ο Σκανδάλης Εμμανουήλ, η 
Παπακωνσταντοπούλου Καλομοίρα, η Τσόκου Γεωργία, 
η Λύκου Αρετή και η Μπατή Μαρία στο Γραφείο της Γε¬ 
νικής Γραμματέως Έρευνας και Τεχνολογίας του Υπουρ¬ 
γείου Παιδείας, Έρευνας και Θρησκευμάτων. 

5. Το με αρ. πρωτ. 60(Γ.Γ.)31-1 -2017 Υπηρεσιακό 
Σημείωμα της Γενικής Γραμματέως Έρευνας και Τεχνο¬ 
λογίας. 

6. Την ανάγκη για υπερωριακή εργασία στο γραφείο 
της Γενικής Γραμματέως Έρευνας και Τεχνολογίας του 
Υπουργείου Παιδείας, Έρευνας και Θρησκευμάτων, 

7. Το γεγονός ότι από την παρούσα απόφαση προκα- 
λείται ετήσια δαπάνη ποσού 8040,00 ευρώ, σε βάρος 
του ειδικού φορέα 19/710, ΚΑΕ 0511 στον οποίο έχουν 
εγγράφει οι απαιτούμενες πιστώσεις, αποφασίζουμε: 

1. Εγκρίνουμε την υπερωριακή εργασία δύο (2) υπαλ¬ 
λήλων της ΓΓΕΤ και τριών (3) υπαλλήλων αποσπασμένων 
στη ΓΓΕΤ, που έχουν διατεθεί στο Γραφείο της Γενικής 
Γραμματέως Έρευνας και Τεχνολογίας του Υπουργείου 
Παιδείας, Έρευνας και Θρησκευμάτων μέχρι 22ης ώρας, 
από τη δημοσίευση της παρούσης στην Εφημερίδα της 
Κυβερνήσεως έως 31-12-2017 και μέχρι εκατόν είκο¬ 
σι (120) ώρες το ανώτερο ανά υπάλληλο το εξάμηνο. 
Οι ανωτέρω υπάλληλοι δεν κατέχουν οργανικές θέ¬ 
σεις στο Γραφείο της Γενικής Γραμματέως Έρευνας και 
Τεχνολογίας. 

2. Η δαπάνη θα βαρύνει τον προϋπολογισμό εξό¬ 
δων οικονομικού έτους 2017 της ΓΓΕΤ (ειδικός φορέας 
19/710) και μέσα στα πλαίσια των εγκεκριμένων 
πιστώσεων. 

3. Με πράξη της Γενικής Γραμματέως Έρευνας και Τε¬ 
χνολογίας στο τέλος κάθε μήνα θα βεβαιώνεται η πραγ¬ 
ματοποίηση των ωρών της υπερωριακής εργασίας. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'455/16.02.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2017 

Με εντολή Αναπληρωτή Υπουργού 
Η Γενική Γραμματέας Έρευνας και Τεχνολογίας 

Μ.ΚΥΠΡΙΑΝΙΔΟΥ 


Αριθμ. 2/11973/0004 (2) 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α/8/22.4.2005). 

2. Τις διατάξεις του άρθρου 20 του ν. 4354/2015 
(ΦΕΚ 176/Α716-12-2015) «Διαχείριση των μη εξυπηρε¬ 
τούμενων δανείων. Μισθολογικές ρυθμίσεις και άλλες 
επείγουσες διατάξεις της εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων». 

3. Το π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ Α' 178/29.08.2014). 

4. Την με αριθμ. 2/31029ΔΕΠ/6-5-2016 εγκύκλιο της 
Διεύθυνσης Εισοδηματικής Πολιτικής. 

5. Την αριθμ. 2/30508/0004/5.5.2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής «Με εντολή Υπουργού», 
στους Γενικούς Γραμματείς και στον Ειδικό Γραμματέα του 
Υπουργείου Οικονομικών, πλην της Γενικής Γραμματείας 
Δημοσίων Εσόδων, στους Προϊσταμένουςτων υπαγόμενων 
σε αυτούς οργανικών μονάδων καθώς και στους Προϊστα¬ 
μένους των οργανικών μονάδων που υπάγονται απευθείας 
στον Υπουργό Οικονομικών» (ΦΕΚ 785/τ.Β'/5.5.2015). 

6. Το γεγονός ότι παρίσταται ανάγκη παροχής εργασί¬ 
ας πέρα από το κανονικό ωράριο για την έγκαιρη αντιμε¬ 
τώπιση εκτάκτων υπηρεσιακών αναγκών, του Γ.Λ. Κρά¬ 
τους, στους υπαλλήλους της Διεύθυνσης Λογαριασμών 
Δημοσίου της Γενικής Διεύθυνσης Θησαυροφυλακίου 
και Δημοσίου Λογιστικού, ιδιαίτερα μεταξύ άλλων για: 
το κλείσιμο των ανενεργών λογαρισμών της Κεντρικής 
Διοίκησης που τηρούνται στην Τράπεζα της Ελλάδος 
και σε εμπορικές τράπεζες, την παρακολούθηση μέσω 
ΟΠΣΔΠ και τη συμφωνία των λογαριασμών της Γενικής 
Λογιστικής, οικονομικού έτους 2016, που εμπίπτουν 
στην αρμοδιότητα της εν λόγω Διεύθυνσης, την παρα¬ 
κολούθηση στο ΟΠΣΔΠ των εντολών πληρωμής για την 
εξυπηρέτηση και τη διαχείριση του Δημόσιου Χρέους, 
την προετοιμασία για την παραγωγή των αναφορών του 
Απολογισμού - Ισολογισμού και των λοιπών χρηματο¬ 
οικονομικών καταστάσεων του Κράτους έτους 2016 με 
σκοπό την κατάθεση του ισολογισμού του κράτους στο 
Ελεγκτικό Συνέδριο, τη διεκπεραίωση όλων των εργα¬ 
σιών που συναρτώνται με την πιστοποίηση των ετήσιων 
προγραμμάτων στο πλαίσιο του γενικού προγράμματος 
Αλληλεγγύη και Διαχείριση των Μεταναστευτικών Ροών, 


καθώς και τη διαχείριση του λογαριασμού της Τεχνικής 
Βοήθειας των Μεταναστευτικών Ροών. 

7. Το αριθ. 2/95695/0004/15-12-2016 έγγραφο της 
Διεύθυνσης Ανθρωπίνου Δυναμικού και Οργάνωσης. 

8. Την αριθ. ΔΟΔΑ 4002054ΕΞ2017/01-02-2017 από¬ 
φαση δέσμευσης πίστωσηςτης Διεύθυνσης Οικονομικής 
Διαχείρισης που αφορά υπερωριακή εργασία υπαλλή¬ 
λων της Διεύθυνσης Λογαριασμών Δημοσίου της Γενικής 
Διεύθυνσης Θησαυροφυλακίου και Δημοσίου Λογιστι¬ 
κού του Γ.Λ. Κράτους (ΑΔΑ: Ω1ΓΦΗ-7Τ1). 

9. Το γεγονός ότι από την απόφαση αυτή προκαλεί- 
ται συνολική δαπάνη δεκαοχτώ χιλιάδων οχτακοσιών 
ευρώ (18.800€) περίπου η οποία θα καλυφθεί από τις 
εγγεγραμμένες πιστώσειςτου Ειδικού Φορέα 23-140 και 
ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερω- 
ριακής εργασίας, για είκοσι έξι (26) υπαλλήλους της 
Διεύθυνσης Λογαριασμών Δημοσίου της Γενικής Διεύ¬ 
θυνσης Θησαυροφυλακίου και Δημοσίου Λογιστικού 
του Γ.Λ. Κράτους για το χρονικό διάστημα από τη δη¬ 
μοσίευση της παρούσης σε ΦΕΚ και έως 30-06-2017 και 
για μέχρι εκατόν είκοσι (120) ώρες συνολικά ο καθένας. 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση του συνεργείου 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη του Προϊσταμένου 
της Διεύθυνσης. Η απόφαση αυτή θα κοινοποιηθεί στη 
Δ/νση Ανθρωπίνου Δυναμικού και Οργάνωσης και στο Γρα¬ 
φείο του Γενικού Γραμματέα Δημοσιονομικής Πολιτικής. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ/νση 
Ανθρωπίνου Δυναμικού και Οργάνωσης με την ευθύνη 
του Προϊσταμένου της Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2017 
Με εντολή Υπουργού 

Ο Γενικός Γραμματέας Δημοσιονομικής Πολιτικής 
ΦΡΑΓΚΙΣΚΟΣ ΚΟΥΤΕΝΤΑΚΗΣ 


Αριθμ. 2/11975/0004 (3) 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 
(ΦΕΚ 98/Α/8 22.4.2005). 

2. Τις διατάξεις του άρθρου 20 του ν. 4354/2015 
(ΦΕΚ 176/Α/16-12-2015) «Διαχείριση των μη εξυπηρε¬ 
τούμενων δανείων. Μισθολογικές ρυθμίσεις και άλλες 
επείγουσες διατάξεις της εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων». 

3. Το π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ Α' 178/29.08.2014). 

4. Την με αριθμ. 2/1015/ΔΕΠ/5-1 -2016 εγκύκλιο της 
Διεύθυνσης Εισοδηματικής Πολιτικής. 

5. Την αριθμ. 2/30508/0004/5-5-2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής «Με εντολή Υπουργού» 
στους Γενικούς Γραμματείς και στον Ειδικό Γραμματέα του 
Υπουργείου Οικονομικών, πλην της Γενικής Γραμματείας 
Δημοσίων Εσόδων, στους Προϊσταμένους των υπαγό¬ 
μενων σε αυτούς οργανικών μονάδων καθώς και στους 
Προϊσταμένους των οργανικών μονάδων που υπάγονται 
απευθείας στον Υπουργό Οικονομικών.» (785/Β/5-5-2015). 

6. Το γεγονός ότι παρίσταται ανάγκη παροχής εργα¬ 
σίας πέρα από το κανονικό ωράριο, για υπαλλήλους 
στη Γενική Δ/νση Δημοσιονομικής Πολιτικής και Προϋ¬ 
πολογισμού, προκειμένου να αντιμετωπισθούν έγκαι¬ 
ρα έκτακτες υπηρεσιακές ανάγκες που υπόκεινται σε 
ανελαστικές προθεσμίες, και ειδικότερα μεταξύ άλλων 
για: την κατάρτιση και παρακολούθηση του Μ.Π.Δ.Σ, τη 
συλλογή και επεξεργασία δημοσιονομικών στοιχείων, 
την αναμόρφωση με στόχο τον εξορθολογισμό όλων των 
ειδικών μισθολογίων σύμφωνα με το μνημόνιο συνεννό¬ 
ησης του ΕΜΣ, την αναμόρφωση της συνταξιοδοτικής 
νομοθεσίας λειτουργών δημοσίου, την απαιτούμενη συ¬ 
νεργασία με τους εκπροσώπους των θεσμών για την πα¬ 
ροχή στοιχείων και για την εφαρμογή των δράσεων που 
συνδέονται με την υλοποίηση της Συμφωνίας Χρηματο¬ 
δότησης (ν. 4336/2015), καθώς και λόγω των συνταγμα¬ 
τικών προθεσμιών που τίθενται για την επεξεργασία των 
νομοσχεδίων και λοιπών κανονιστικών πράξεων. 

7. Το με αριθ. 2/90568/ΓΔΔΠΠ/22-11-2016 έγγραφο 
της Γενικής Διεύθυνσης Δημοσιονομικής Πολιτικής και 
Προϋπολογισμού. 

8. Το με αριθ. 2/94254/0004/05-12-2016 έγγραφο της 
Διεύθυνσης Ανθρωπίνου Δυναμικού και Οργάνωσης. 

9. Την αριθ. ΔΟΔΑ4002051ΕΞ2017/01 -02-2017 απόφα¬ 
ση δέσμευσης πίστωσης της Διεύθυνσης Οικονομικής 
Διαχείρισης του Υπουργείου Οικονομικών που αφορά 
υπερωριακή εργασία υπαλλήλων της Γενικής Διεύθυν¬ 
σης Δημοσιονομικής Πολιτικής και Προϋπολογισμού του 
Γ.Λ. Κράτους (ΑΔΑ: 7ΧΦΞΗ-2Τ3). 

10. Το γεγονός ότι από την απόφαση αυτή προκαλεί- 
ται συνολική δαπάνη ενενήντα χιλιάδων οχτακοσιών 
ευρώ (90.800€) περίπου η οποία θα καλυφθεί από τις 
εγγεγραμμένες πιστώσεις Ειδικού Φορέα 23-140 και ΚΑΕ 
0511 του Υπουργείου Οικονομικών, αποφασίζουμε: 

1. Εγκρίνουμε την καθιέρωση απογευματινής υπε- 
ρωριακής εργασίας, για εκατόν είκοσι έξι (126) υπαλ¬ 
λήλους στη Γενική Δ/νση Δημοσιονομικής Πολιτικής 
και Προϋπολογισμού του Γ.Λ. Κράτους για το χρονικό 
διάστημα από τη δημοσίευση της παρούσας σε ΦΕΚ και 
έως 30-06-2017 και για μέχρι εκατόν είκοσι (120) ώρες 
συνολικά ο καθένας. 


2. Οι ανωτέρω υπάλληλοι δικαιούνται υπερωριακής 
αποζημίωσης, μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

Στην ανωτέρω υπερωριακή εργασία, η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση του συνεργεί¬ 
ου και η περιγραφή των συγκεκριμένων εργασιών που 
θα πραγματοποιηθούν θα γίνει με ευθύνη των Προ¬ 
ϊσταμένων των Διευθύνσεων. Οι αποφάσεις αυτές θα 
κοινοποιούνται στη Δ/νση Ανθρωπίνου Δυναμικού και 
Οργάνωσης και στο Γραφείο του Γενικού Γραμματέα Δη¬ 
μοσιονομικής Πολιτικής. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ/νση 
Ανθρωπίνου Δυναμικού και Οργάνωσης με ευθύνη των 
Προϊσταμένων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2017 
Με εντολή Υπουργού 

Ο Γενικός Γραμματέας Δημοσιονομικής Πολιτικής 
ΦΡΑΓΚΙΣΚΟΣ ΚΟΥΤΕΝΤΑΚΗΣ 


Αριθμ. ΠΟΑ. 1021 (4) 

Παράταση και αναστολή καταβολής βεβαιωμένων 
οφειλών, για την αντιμετώπιση των έκτακτων ανα¬ 
γκών που προέκυψαν από τα έντονα καιρικά φαι¬ 
νόμενα (έντονες χιονοπτώσεις) που εκδηλώθη¬ 
καν στο Δήμο Κύμης - Αλιβερίου της Π.Ε. Εύβοιας. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του ν. 1284/1982 
(ΦΕΚ 114 Α'), όπως ισχύει, με τις οποίες εξουσιοδοτείται 
ο Υπουργός Οικονομικών να παρατείνει με αποφάσεις 
του τις προθεσμίες καταβολής των βεβαιωμένων χρεών 
προς το Δημόσιο και Τρίτους που εισπράττονται από τις 
Δ.Ο.Υ. σε εξαιρετικές περιπτώσεις. 

2. Τις διατάξεις της παραγράφου 5 του πέμπτου άρ¬ 
θρου του ν. 2275/1994 (ΦΕΚ 238 Α'), όπως ισχύει, με τις 
οποίες ο Υπουργός Οικονομικών με αποφάσεις του που 
δημοσιεύονται στην Εφημερίδα της Κυβερνήσεως, δύ- 
ναται σε εξαιρετικές περιπτώσεις σεισμών, πλημμύρων 
ή άλλων θεομηνιών από τις οποίες προκαλούνται ση¬ 
μαντικές ζημιές σε μεγάλο αριθμό φορολογουμένων να 
αναστέλλει την είσπραξη των ληξιπρόθεσμων οφειλών 
προς το Δημόσιο. 

3. Τις διατάξεις του ν.δ. 356/1974 (ΦΕΚ 90 Α'- Κ.Ε.Δ.Ε.), 
όπως ισχύουν. 

4. Τις διατάξεις του ν. 4174/2013 (ΦΕΚ 170 Α'-Κ.Φ.Δ.), 
όπως ισχύουν. 

5. Το π.δ. 111/2014 (ΦΕΚ Α' 178/2014 και 25/2015) «Ορ- 

γανισμός του Υπουργείου Οικονομικών», όπως τροπο¬ 
ποιήθηκε και ισχύει. 

6. Το π.δ. 125/2016 (ΦΕΚΑ'210) «Διορισμός Υπουργών, 
Αναπληρωτών Υπουργών και Υφυπουργών». 

7. Την υπ' αριθμ. ΥΠΟΙΚ 0010218 ΕΞ 2016 (ΦΕΚ 3696 
Β') απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

8. Τις διατάξεις του ν. 4389/2016 (ΦΕΚ 94 Α') «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διορθωτικών μεταρρυθμίσεων 
και άλλες διατάξεις», ιδίως το άρθρο 41. 

9. Την με αριθμ. πρωτ. 3102/54/08.1.2017 απόφαση του 
Περιφερειάρχη Στερεός Ελλάδας (ΑΔΑ: 6ΚΙ47ΛΗ-3Ρ2) με 
την οποία κηρύχθηκε σε Κατάσταση έκτακτης Ανάγκης 
Πολιτικής Προστασίας ο Δήμος Κύμης - Αλιβερίου της 
Π.Ε. Εύβοιας, για την αντιμετώπιση των εκτάκτων ανα¬ 
γκών, τη διαχείριση των συνεπειών των παραπάνω φαινο¬ 
μένων στις πληγείσες περιοχές για την ολοκλήρωση των 
εκτελούντων και επείγοντος χαρακτήρα έργων, καθώς 
επίσης και των αναγκαίων δράσεων και παρεμβάσεων για 
την αποκατάσταση των καταστροφών που προκλήθηκαν. 

10. Το γεγονός ότι τα εν λόγω έντονα καιρικά φαινόμε¬ 
να είχαν ως αποτέλεσμα να απορρυθμιστεί η κοινωνική 
και οικονομική ζωή στις ανωτέρω περιοχές. 


11 .Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Παρατείνονται μέχρι και την 28.02.2017 οι προθεσμί¬ 
ες καταβολής των βεβαιωμένων στιςΔ.Ο.Υ./Ελεγκτικά Κέ¬ 
ντρα οφειλών των φυσικών προσώπων και των νομικών 
προσώπων και οντοτήτων, που έχουν την κύρια κατοικία 
ή την κύρια εγκατάσταση (έδρα) στο Δήμο Κύμης - Αλι- 
βερίου της Π.Ε. Εύβοιας που λήγουν ή έληξαν από την 
έκδοση της παρούσας έως και την 28.02.2017. Έως την 
ίδια ημερομηνία και για τις ίδιες οφειλές και πρόσωπα, 
παρατείνονται και οι προθεσμίες καταβολής των δόσε¬ 
ων ρυθμίσεων/διευκολύνσεων τμηματικής καταβολής 
βεβαιωμένων οφειλών. 

2. Αναστέλλεται μέχρι και την 28.02.2017 η πληρωμή 
των βεβαιωμένων και ληξιπρόθεσμων μέχρι την ημε¬ 
ρομηνία έκδοσης της παρούσας οφειλών, των ανωτέρω 
προσώπων και οντοτήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

